Na temelju članka 3. Zakona o financiranju političkih aktivnosti i izborne promidžbe („Narodne novine“ broj 24/11, 61/11, 27/13 i 48/13-pročišćeni tekst) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), Općinsko vijeće Općine Sveti Ivan Žabno na 3. sjednici održanoj 13. rujna 2013. donijelo je

O D L U K U

o financiranju političkih stranaka koje imaju članove u Općinskom vijeću

Općine Sveti Ivan Žabno iz Proračuna Općine Sveti Ivan Žabno

Članak 1.

 Odlukom o financiranju političkih stranaka koje imaju članove u Općinskom vijeću Općine Sveti Ivan Žabno iz Proračuna Općine Sveti Ivan Žabno (u daljnjem tekstu: Odluka) uređuje se način i uvjeti financiranja političkih stranaka u Općinskom vijeću Općine Sveti Ivan Žabno (u daljnjem tekstu: Općinsko vijeće).

Članak 2.

 Sredstva za redovito godišnje financiranje političkih stranaka i nezavisnih članova Općinskog vijeća osiguravaju se u Proračunu Općine Sveti Ivan Žabno (u daljnjem tekstu: Proračun) u svoti 3.824,06 kuna godišnje.

Članak 3.

 Pravo na redovito godišnje financiranje iz sredstava Proračuna imaju političke stranke koje imaju člana u Općinskom vijeću.

Članak 4.

 Financijska sredstva iz članka 2. ove Odluke političke stranke koje imaju članove u Općinskom vijeću mogu koristiti isključivo za ostvarenje ciljeva utvrđenih

 programom rada i financijskim planom.

Članak 5.

 Sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana Općinskog vijeća tako da pojedinoj političkoj stranci pripadaju sredstva razmjerno broju njenih članova u trenutku konstituiranja Općinskog vijeća.

 Ukoliko pojedinom članu (ili članovima) nakon konstituiranja Općinskog vijeća prestane članstvo u političkoj stranci financijska sredstva koja se raspoređuju sukladno stavku 1. ovoga članka ostaju političkoj stranci kojoj je član pripadao u trenutku konstituiranja Općinskog vijeća.

 U slučaju udruživanja dviju ili više političkih stranaka financijska sredstva koja se raspoređuju sukladno stavku 1. ovoga članka pripadaju političkoj stranci koja je pravni slijednik političkih stranaka koje su udruživanjem prestale postojati.

Članak 6.

 Za svakog izabranog člana Općinskog vijeća podzastupljenog spola političkim strankama pripada i pravo na naknadu u visini od 10% iznosa predviđenog po svakom članu Općinskog vijeća, a određenog u članku 5. stavku 1. ove Odluke.

Članak 7.

 Odluku o raspoređivanju sredstava iz Proračuna prema članku 5. stavku 1. ove Odluke donosi Općinsko vijeće.

Članak 8.

 Raspoređena sredstva doznačuju se na žiro-račun političke stranke, tromjesečno u jednakim iznosima.

Članak 9.

 Danom stupanja na snagu ove Odluke prestaje važiti Odluka o financiranju političkih stranaka i nezavisnih članova Općinskog vijeća Općine Sveti Ivan Žabno iz proračuna Općine Sveti Ivan Žabno („Službeni glasnik Koprivničko-križevačke županije „ broj 14/11).

 Članak 10.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 402-01/13-02/01

URBROJ: 2137/19-02/1-13-1

Sveti Ivan Žabno, 13. rujna 2013.

 PREDSJEDNICA:

 Dunja Trakoštanec Jokić